CELEX: 62006CJ0176
Language: el
Date: 2007-11-29
Title: Απόφαση του Δικαστηρίου (δεύτερο τμήμα) της 29ης Νοεμβρίου  2007. # Stadtwerke Schwäbisch Hall GmbH, Stadtwerke Tübingen GmbH και Stadtwerke Uelzen GmbH κατά Επιτροπής των Ευρωπαϊκών Κοινοτήτων. # Αίτηση αναιρέσεως - Ενίσχυση που φέρεται ότι χορήγησαν οι γερμανικές αρχές προς πυρηνικούς σταθμούς - Αποθεματικά για την οριστική παύση λειτουργίας πυρηνικών σταθμών και τη διάθεση των ραδιενεργών αποβλήτων τους - Απαράδεκτο της προσφυγής ενώπιον του Πρωτοδικείου - Λόγος δημοσίας τάξεως. # Υπόθεση C-176/06 P.

Απόφαση του Δικαστηρίου (δεύτερο τμήμα) της 29ης Νοεμβρίου 2007 — Stadtwerke Schwäbisch Hall κ.λπ. κατά Επιτροπής
      (Υπόθεση C‑176/06 P)
      «Αίτηση αναιρέσεως — Ενίσχυση που φέρεται ότι χορήγησαν οι γερμανικές αρχές προς πυρηνικούς σταθμούς — Αποθεματικά για την οριστική παύση λειτουργίας πυρηνικών σταθμών και τη διάθεση των ραδιενεργών αποβλήτων τους — Απαράδεκτο της προσφυγής ενώπιον του Πρωτοδικείου — Λόγος δημοσίας τάξεως»
      1.                     Αναίρεση — Λόγοι — Απαράδεκτο της προσφυγής ενώπιον του Πρωτοδικείου — Λόγος δημοσίας τάξεως ο οποίος αντλείται από πεπλανημένη
            κρίση περί του αν πληρούται η προϋπόθεση του άρθρο 230, εδ. 4, ΕΚ — Αυτεπάγγελτη εξέταση (Άρθρο 230, εδ. 4, ΕΚ· Οργανισμός
            του Δικαστηρίου, άρθρο 56) (βλ. σκέψη 18)
      2.                     Προσφυγή ακυρώσεως — Φυσικά ή νομικά πρόσωπα — Πράξεις που τα αφορούν άμεσα και ατομικά (Άρθρa 88 §§ 2 και 3 ΕΚ και 230, εδ.
            4, ΕΚ) (βλ. σκέψεις 19-25, 28-31)
      Αντικείμενο 
      
         Αίτηση αναιρέσεως κατά της αποφάσεως του Πρωτοδικείου (τέταρτο τμήμα) που εκδόθηκε στις 26 Ιανουαρίου 2006 στην υπόθεση T-92/02,
                  Stadtwerke Schwäbisch Hall GmbH κ.λπ. κατά Επιτροπής, και με την οποία το Πρωτοδικείο απέρριψε την προσφυγή με αίτημα την
                  ακύρωση της αποφάσεως C(2001) 3967 τελικό της Επιτροπής, της 11ης Δεκεμβρίου 2001, με την οποία διαπιστώθηκε ότι το γερμανικό
                  καθεστώς φοροαπαλλαγής των αποθεματικών που σχηματίζονται από τους πυρηνικούς σταθμούς για τη διάθεση των ραδιενεργών αποβλήτων
                  τους και την οριστική παύση λειτουργίας τους δεν αποτελεί κρατική ενίσχυση κατά την έννοια του άρθρου 87, παράγραφος 1, ΕΚ
                  — Υποχρέωση της Επιτροπής να κινήσει την κατ’ αντιμωλίαν διαδικασία του άρθρου 88, παράγραφος 2, ΕΚ, στην περίπτωση κατά την
                  οποία η εκτίμηση είναι δυσχερής ή υπάρχουν αμφιβολίες
               
            Διατακτικό
      Το Δικαστήριο αποφασίζει:
      
         
                   
               
               
                  
               
               
                  Αναιρεί την απόφαση του Πρωτοδικείου των Ευρωπαϊκών Κοινοτήτων, της 26ης Ιανουαρίου 2006, T-92/02 Stadtwerke Schwäbisch Hall
                     κ.λπ. κατά Επιτροπής.
                  
               
            
         
                   
               
               
                  
               
               
                  Απορρίπτει ως απαράδεκτη την προσφυγή των Stadtwerke Schwäbisch Hall GmbH, Stadtwerke Tübingen GmbH και Stadtwerke Uelzen
                     GmbH ενώπιον του Πρωτοδικείου των Ευρωπαϊκών Κοινοτήτων με αίτημα την ακύρωση της αποφάσεως C(2001) 3967 τελικό της Επιτροπής,
                     της 11ης Δεκεμβρίου 2001, με την οποία διαπιστώθηκε ότι το καθεστώς φοροαπαλλαγής που εφαρμόζει η Γερμανία στα αποθεματικά
                     που σχηματίζουν οι πυρηνικοί σταθμοί για τη διάθεση των ραδιενεργών τους αποβλήτων και την οριστική παύση της λειτουργίας
                     τους δεν συνιστά κρατική ενίσχυση κατά την έννοια του άρθρου 87, παράγραφος 1, ΕΚ.
                  
               
            
         
                   
               
               
                  
               
               
                  Καταδικάζει τις Stadtwerke Schwäbisch Hall GmbH, Stadtwerke Tübingen GmbH και Stadtwerke Uelzen GmbH στα έξοδα τόσο της ενώπιον
                     του Πρωτοδικείου όσο και της παρούσας δίκης.